arnastofnun/IGC-2024 huggingface dataset:
Rapid Wien

Sportklub Rapid Wien, oftast þekkt sem Rapid Vienna, er austurrískt knattspyrnufélag frá Vínarborg. Rapid hefur unnið austurrísku Bundesliguna oftast allra liða eða alls 32 sinnum, þeir hafa einnig unnið þýsku Bundesliguna einu sinni, það var árið 1941, þegar Austurríki var hluti af þriðja ríki Hitlers . Rapid hafa tvisvar komist í úrslitaleik í Evrópukeppni bikarhafa árin 1985 og 1986, og töpuðu í bæði skiptin.

Félagið er oft þekkt sem"Die Grün-Weißen" (Þeir grænu og hvítu) og "Hütteldorfer", sem er tilvísun í hverfið sem félagið er með staðsetningu í. 14 hverfi Vínarborgar Penzig.

Arnór Ingvi Traustason spilaði með liðinu 2016-2017.
Smekkbuxur

Smekkbuxur eru klæðnaður sem oftast er þannig að áfast buxum að framan er hlífðarstykki eða smekkur og því tengjast axlabönd. Upphaflega var slíkur klæðnaður úr gallaefni (denim) og var notaður sem slitsterkur vinnufatnaður og hlífðarfatnaður erfiðisvinnufólks. Ef efri hlutinn er meira en smekkur og axlabönd þá kallast klæðnaðurinn samfestingur.
Andreas Brehme

Andreas Brehme (fæddur 9. nóvember árið 1960 í Hamborg) er þýskur fyrrverandi knattspyrnumaður.

Á alþjóðavettvangi er hann þekktastur fyrir að hafa skorað sigurmark Þýskalands í úrslitum HM 1990 gegn Argentínu á 85. mínútu leiksins úr vítaspyrnu. Hann spilaði með nokkrum liðum í Þýskalandi en einnig á Ítalíu og á Spáni.

Fjölhæfur sóknarmiðaður bakvörður með auga fyrir markatækifærum, Brehme var fær um að spila hvar sem er meðfram kantinum sitthvorum megin við völlinn og var þekktur fyrir sendingargetu og nákvæmni hans úr aukaspyrnum og vítum og öflug skot.
Sýslur í Missouri

Sýslur í Missouri eru 114 talsins. Það er ennfremur ein sjálfstæð borg.
Cádiz CF

Cádiz Club de Fútbol, S.A.D.,oftast þekkt sem Cádiz, er spænskt knattspyrnufélag með aðsetur í Cádiz í Andalúsíuhéraði á Spáni.

Félagið var stofnað árið 1910, þeir spila í La Liga, og spila heimaleiki sína á Estadio Ramón de Carranza.

Leikmannahópur.

"5.október 2020"

("fyrirliði")

("á láni frá Girona FC")

(Á láni frá S.S. Lazio)
Bessa selecta

Bessa selecta er tvívængja af sníkjuflugnaætt (Tachinidae).

Tilvísanir.

Mynd af Bessa selecta
Oetophorus naevius

Oetophorus naevius er tegund af nálvespum. Hún er náttúrulegur óvinur rifsþélu.
U.S. Salernitana 1919

Unione Sportiva Salernitana 1919, oftast þekkt sem "Salernitana," er ítalskt knattspyrnulið frá Salerno.
Múlaþing

Múlaþing er sveitarfélag á Austurlandi sem varð til árið 2020 við sameiningu Borgarfjarðarhrepps, Djúpavogshrepps, Fljótsdalshéraðs og Seyðisfjarðarkaupstaðar.

Það er stærsta sveitarfélag landsins; 10.671 ferkílómetrar að flatarmáli sem er rúm 10% af flatarmáli Íslands.

Kosið var um sameiningu sveitarfélaganna 26. október 2019 og Sigurður Ingi Jóhannsson samgöngu- og sveitarstjórnarráðherra staðfesti sameininguna 14. febrúar 2020. Nafnakönnun vegna nýs nafns á sveitarfélaginu fór fram 27. júní 2020 og varð Múlaþing hlutskarpast. Sveitarstjórn samþykkti svo nafnið formlega 14. október 2020.
Geastrum

Jarðstjörnur (fræðiheiti "Geastrum") er ættkvísl sveppa sem er oftast með kúlulaga sveppaldin sem opnast með stjörnulaga flipum.
FK Auda

Futbola klubs Auda er Lettneskt knattspyrnufélag. Þeir eru með aðsetur í Ķekava sem er nálægt Ríga. Það spilar í 1. deild Lettlands sem heitir 1. līga.
FK Smiltene/BJSS

FK Smiltene/BJSS er Lettneskt knattspyrnufélag með aðsetur í Smiltene. Það spilar í 1. deild Lettlands sem heitir 1. līga.
Larbi Benbarek

Larbi Benbarek, Ben Barek eða Ben M'barek (16. júní 1917 – 16. september 1992) var knattspyrnumaður frá Marokkó en með franskt ríkisfang sem varð fyrsta þeldökka stórstjarnan í evrópskri knattspyrnu. Hann lék við góðan orðstír í Frakklandi og Spáni áður en hann sneri aftur til heimalandsins, þar sem hann stýrði m.a. landsliðinu. Viðurefni hans var "Svarta perlan".

Ævi og ferill.

Benbarek fæddist í Casablanca sem þá tilheyrði Frakklandi. Hann hóf kornungur að leika með meistaraflokki og varð þegar eftirlæti áhorfenda. Tvítugur hélt hann til Frakklands og gekk til liðs við Olympique de Marseille árið 1938. Þar vakti hann þegar athygli fyrir tæknilega færni sína, en heimsstyrjöldin varð til þess að hann þurfti að snúa aftur til Marokkó þar sem hann lék til 1945.

Frá 1945-48 var hann í herbúðum franska liðsins Stade Français þar sem hann vann hug og hjörtu fótboltaáhugamanna. Hann varð fyrsti en fráleitt síðasti þeldökki knattspyrnumaðurinn til að fá viðurnefnið "Svarta perlan". Á þær mundir lék Albert Guðmundsson í Frakklandi og léku íþróttafréttamenn sér að því að bera þá tvo saman og var Albert stundum kallaður "Hvíta perlan" til að undirstrika þann samanburð.

Spænska stórliðið Atlético Madrid fékk Benbarek til liðs við sig árið 1948 og lék þar næstu fimm árin. Með hann innanborðs varð félagið tvívegis Spánarmeistari. Frá Spáni hélt Benbarek á ný til Marseille og því næst aftur til Marokkó uns hann lagði skóna á hilluna árið 1956, nærri fertugur að aldri.

Benbarek lék þrjá landsleiki fyrir Marokkó fyrir tvítugt og svo sautján leiki fyrir Frakkland, þann síðasta árið 1954, þá 37 ára að aldri. Síðar átti hann eftir að stýra landsliði fósturjarðar sinnar í tvígang.

Árið 1998, sex árum eftir dauða Benbarek, var hann honum veitt æðsta heiðursmerki sem FIFA veitir knattspyrnufólki.
Víti (Dante)

Víti eftir Dante Alighieri er fyrsta bókin í Hinum guðdómlega gleðileik, ítalskt söguljóð skrifað á árunum 1308-1321, klárað rétt fyrir andlát skáldsins. Víti fjallar um ferð Dante ásamt skáldinu niður til helvítis. Hinar bækur gleðileiksins eru og . Gleðileikurinn, eða Kómedían, eins og Dante nefnir hana sjálfur, telst til leiðslukvæða. Á ferð sinni hittir Dante margs konar fólk úr sögunni, heimspekinga, konungsfólk, páfa og fleiri. Á leið sinni hittir Dante einnig vinafólk og þekktar manneskjur úr Flórens sem hann þekkti. Hinn guðdómlegi gleðileikur er talinn vera ein helsta perla ítalskra bókmennta.

Uppbygging.

Víti er söguljóð í bundnu máli. Víti er sett upp í 33 kafla, eða . Þegar Dante og Virgill koma til helvítis eru kaflarnir skiptir fyrir hina misminunandi hringa helvítis. Bragarhátturinn, tersína, er uppfinning Dantes. Erindin einkennast af þremur hendingum, fyrsta og þriðja línan ríma meðan miðhendingin rímar við tvær línur í næsta erindi (ABA BCB CDC)."Nel mezo del cammin di nostra vita"

"mi ritrovai per una selva oscura,"

"ché la diritta via era smarrita."

"Ahi quanto a dir qual era é cosa dura"

"esta selva selvaggia e spra a forte"

"che nel pensier rinova la paura!"

"Á æviferðar minnar miðjum degi"

"í myrkri þrungnum skóg ég staddur var"

"og villzt ég hafði burt af beinum vegi."

"Ég vart fæ orðum lýst hve leiðin þar"

"var loðin, dimm og villt, það veldur beygi"

"er hefst á ný við hugans minningar."Hver hluti Kómedíunnar eru 33 tersínur, með einni auka tersínu sem notuð er sem inngangur að verkinu. Í hverri tersínu þar sem það eru oftast 6 bragarlínur með tveimur rímum hvor endurtekin þrisvar. Dante vefur þrenninguna einnig í söguna. Í byrjun Vítis kemur Dante á móts við þrjú dýr, það eru þrjár persóinur sem fylgja okkur í gegnum þessar þrjá hluta: Dante, Virgill og Beatrice (í gegnum Paradís). Í níunda hring heljar sem hýsir svikara sést djöfullinn sjálfur eta þrjá höfuðsvikara sögunnar að mati Dante, Cassius, Brútus og Júdas. Dante telur þessa menn vera höfuðsvikara sögunnar þar sem þeir sviku endurtekið herra sína og meistara.

Inngangur.

Canto I.

Víti byrjar í dimmum skógi hjá fjalli kvöldið á föstudeginum langa árið 1300. Dante, sem er 35 ára "(nel mezzo del cammin di nostra vita)", labbar um í dimmum skógi þar sem hann hefur "villzt ég hafði af beinum vegi" "(ché la diritta via era smarrita)", vegurinn í þessu samhengi vísar í útlegð Dantes frá Flórens og fjallið sjálft táknar hjálpræði. Á leið Dantes til fjalls hinum megin í skóginum sér hann þrjú dýr: pardus "(a lonza)," ljón "(a leone)" og úlfynju sem eru persónugervingar synda, girnd, hroka og græðgi.
FC Flora Tallinn

FC Flora, oftast þekkt sem Flora Tallinn, eða baraFlora, er eistneskt knattspyrnufélag með aðsetur í Tallinn þeir spila í eistnesku úrvalsdeildinni sem kölluð er "Meistriliiga". Þeir spila heimaleiki sína á A. Le Coq Arena. Teitur Þórðarson þjálfaði liðið um tíma.
Mýrfeti

Mýrfeti (fræðiheiti: "Xanthorhoe designata") er fiðrildi af fetaætt. Hann finnst í fjallendi Evrasíu. Á Íslandi er hún á láglendi, aðellega sunnan til.
Royal Engineers A.F.C.

Royal Engineers A.F.C. er enskt knattspyrnulið skipað meðlimum í verkfræðideild breska hersins. Félagið kom mjög við sögu í árdaga knattspyrnuíþróttarinnar í Englandi áður en atvinnumennska ruddi sér til rúms og keppti í fyrsta úrslitaleik ensku bikarkeppninnar. Frá 1888 hefur félagið að mestu keppt innan Knattspyrnusambands breska hersins við kapplið annarra herdeilda.

Saga.

Francis Marindin majór og síðar forseti Enska knattspyrnusambandsins er talinn hafa stofnað knattspyrnulið innan verkfræðideildar hersins árið 1863, þótt stofnárið sé nokkuð á reiki. Marindin var fyrirliði Royal Engineers í fyrsta bikarúrslitaleiknum og átti eftir að reynast áhrifamikill fyrir þróun fótboltans, bæði sem dómari og stjórnandi.

Royal Engineers voru í hópi fimmtán liða sem skráðu sig til leiks þegar Enska bikarkeppnin var haldin í fyrsta sinn 1871-72. Úrslitaleikurinn var á milli Wanderers og Royal Engineers. Fyrrnefnda félagið var hálfgerð stofnun í fótboltasamfélaginu, skipað mörgum af helstu forystumönnum knattspyrnusambandsins. Liðsmenn Wanderers þóttu gríðarlega hraustir og miklir atgervismenn. Lið verkfræðinganna var á hinn bóginn af mörgum talið fulltrúar nýrrar leikaðferðar sem treysti ekki bara á líkamlegan styrk heldur skipulagða spilamennsku, þar sem liðsfélagar reyndu samleik og skipulögð hlaup fram og aftur í stað þess að spyrna bara fram á við og allir eltust við knöttinn. Þessum fyrsta úrslitaleik lauk með 1:0 ósigri Royal Engineers, þar sem Marindin majór var fyrirliði.

Aftur töpuðu Royal Engineers í úrslitum bikarkeppninnar tveimur árum síðar, í það skiptið gegn Oxford University A.F.C.. Eitt af því sem stóð liði verkfræðinganna fyrir þrifum var að liðsmennirnir voru oft sendir landa á milli með skömmum fyrirvara til að þjónusta hersveitir erlendis.

Árið 1875 urðu Royal Engineers bikarmeistarar í fyrsta og eina skipti. Mótherjarnir voru Old Etonians F.C. og skildu liðin jöfn 1:1, sem þýddi að í fyrsta sinn þurfti annan úrslitaleik. Sú viðureign fór fram í strekkingsvindi og þurfti að grípa til framlengingar, þar sem Royal Engineers skoruðu tvívegis.

Fjórði og síðasti bikarúrslitaleikur Royal Engineers var árið 1878. Andstæðingarnir í úrslitaleiknum voru Wanderers, sigurvegarar tveggja fyrri ára. Wanderers voru almennt taldir sigurstranglegri og fóru með sigur af hólmi 3:1. Að leik loknum átti að færa liðinu bikarinn til eignar líkt og reglur keppninnar gerðu ráð fyrir, en leikmenn Wanderers ákváðu að skila verðlaunagripnum gegn loforði um að ekkert lið gæti unnið hann til eignar.

Með uppgangi atvinnumennsku í fótboltanum hneig sól áhugamannaliða á borð við Royal Engineers til viðar á skömmum tíma. Liðið hætti að taka þátt í bikarkeppninni en einbeitti sér að keppni áhugamannaliða.

Titlar.

Bikarmeistarar
Al-Arabi

Al-Arabi Sports Club (Arabíska:النادي العربي الرياضي) er katarskt knattspyrnufélag með aðsetur í Doha. Félagið var stofnað 1952. Þekktir leikmenn sem hafa leikið með félaginu eru: Gabriel Batistuta, Stefan Effenberg, Giuseppe Signori og Tony Popovic.

Þjálfari liðsins 2018-2021 var Heimir Hallgrímsson og með liðinu hafa spilað Aron Einar Gunnarsson og Birkir Bjarnason.
10 sekúndna múrinn

Með 10 sekúndna múrnum er venjulega átt við það þegar hlaupið er undir 10 sekúndum í 100 metra hlaupi.

Fyrstur til að brjóta múrinn var hinn bandaríski Jim Hines 1968. Í dag hafa 145 brotið múrinn.

Engin kona hefur hlaupið 100 metrana undir 10 sekúndum, heimsmet kvenna í 100 metra hlaupi er 10,49 frá 1988, metið á Florence Griffith-Joyner.

Íslandsmetið í 100 metra hlaupi er 10,51 sekúndur, það hljóp Ari Bragi Kárason árið 2017.
Bombus quadricolor

Bombus quadricolor er tegund af humlum, útbreidd um Evrópu og Norður-Asíu.

Hún sníkir á B. soroensis og húshumlu (Bombus lucorum).

Hún er svört með tvær gular eða rauðgular rendur og hvít aftast. Annars er liturinn nokkuð breytilegur. Drottningar eru 23 - 25 mm langar og druntar 15 til 18 mm. Tungan er stutt.
Lars Unnerstall

Lars Unnerstall (fæddur 20. júlí árið 1990) er þýskur knattspyrnumaður sem er Markvörður fyrir Hollenska fèlagið FC Twente .
Íslenskur nautgripur

"Íslenskir nautgripir"' er er nautgripakyn sem hefur verið á Íslandi frá landnámi. Það er snögghært með mjög breytilegan lit og litasamsetningar.. Íslenskir nautgripir hafa verið óblandaðir að mestu frá landnámi, en eru skyldastir í Þrændalögum í Noregi. Innflutningur á nautgripum til Íslands er bannaður og innflutningur á fósturvísum, eggjum og sæði er háð takmörkunum.

Íslenskir nautgripir eru smávaxið mjólkurkyn. Flestar eru nú kollóttar (um 95%), en enn eru nokkrar hyrntar en hyrntir nautgripir munu hafa verið algengari áður. Meðalkýrin gefur af sér um 6000kg af mjólk á ári, en bestu mjólkurkýrnar gefa um 11000 kg á ári. Þær eru hafðar á húsi átta mánuði á ári og eru að mestu fóðraðar með heyi, bætt fóðurblöndu. Þeim er beitt úti á túnum að sumri og til að auka nyt er oftast líka ræktað grænfóður (repja, kál, hafrar og bygg). Um 71,000 íslenskir nautgripir eru á landinu (2019) og af þeim eru 25000 mjólkurkýr.

Komið hefur í ljós að próteinsamsetning mjólkur íslenskra mjólkurkúa er nokkuð frábrugðin í mjólk miðevrópskra kúakynja. Það hefur áhrif á vinnslueiginleika, t.d. ostagerð, og bragð.
Kevin Durant

Kevin Durant er bandarískur körfuknattleiksmaður sem spilar fyrir Brooklyn Nets í NBA-deildinni. Hann er fjölhæfur leikmaður í sókn og vörn og góður 3 stiga skotmaður.

Durant spilaði eitt tímabil í háskólaboltanum með Texas-háskóla áður en hann var valinn af Seattle SuperSonics árið 2007 sem varð að Oklahoma City Thunder árið 2008. Hann var með liðinu í 9 ár en árið 2016 hélt hann til Golden State Warriors þar sem hann vann NBA titla 2017 og 2018. Hann var valinn MVP; besti leikmaðurinn í úrslitum bæði árin.

Durant hefur 12 sinnum verið valinn í stjörnulið NBA og er 21. stigahæsti leikmaður deildarinnar frá upphafi með meira en 25.000 stig. Með landsliði Bandaríkjanna hefur hann unnið þrjú ólympíugull: 2012, 2016 og 2021.
Club Atlético River Plate

Club Atlético River Plate , Oftast Þekkt sem River Plate, er Argentínskt félag með aðsetur í Núñez hverfi Buenos Aires borgar. River Plater er sigursælasta félag argentínu með 36 deildarmeistaratitla, 12 bikarmeistaratitla og alþjóðlega hafa þeir m.a unnið 4 Copa Libertadorestitla.

Titlar.

Deildarmeistarar (36).

1920 AAm, 1932 LAF, 1936 (Copa Campeonato), 1936 (Copa de Oro)[note 1] 1937, 1941, 1942, 1945, 1947, 1952, 1953, 1955, 1956, 1957, 1975 Metropolitano, 1975 Nacional, 1977 Metropolitano, 1979 Metropolitano, 1979 Nacional, 1980 Metropolitano, 1981 Nacional, 1985–86, 1989–90, 1991 Apertura, 1993 Apertura, 1994 Apertura, 1996 Apertura, 1997 Clausura, 1997 Apertura, 1999 Apertura, 2000 Clausura, 2002 Clausura, 2003 Clausura, 2004 Clausura, 2008 Clausura, 2014 Final
Fáni Indlands

Fáni Indlands er gerður upp af þremur jafnbreiðum lágréttum borðum í litunum saffran, hvítum og grænum. Í miðjunni er blátt Asjóka-Tjakra-hjól með 24 teinum. Hæð hjólsins er 3/4 af hæð hvíta borðans.

Fáninn minnir nokkuð á fána Níger, sem hefur í staðin fyrir blátt hjól appelsínuleita skífu í hvíta borðanum.

Fáninn er næstum eins og fáni Kongressflokksins fyrir sjálfstæði nema hvað sá hafði spinnirokk í miðjunni.
Yaya Touré

Gnégnéri Yaya Touré (fæddur þann 13. maí árið 1983 í Bouaké) er knattspyrnumaður frá Fílabeinsströndinni. Touré lék m.a með Manchester City F.C. og FC Barcelona og einnig fyrir landslið Fílabeinsstrandarinnar. Yaya Touré er litli bróðir Kolo Touré og stóri bróðir Ibrahim Touré, sem dó í júni árið 2014.
Hunan

Hunan "(kínverska: "湖南"; rómönskun: Húnán)" er landlukt hérað í Alþýðulýðveldinu Kína. Það er hluti af svokölluðu Suður-Mið-Kína svæði. Þetta umfangsmikla hrísgrjónaframleiðslusvæði er staðsett í miðju vatnasvið Jangtse fljótsins (Bláá). Hunan afmarkast af héruðunum Hubei í norðri, Jiangxi í austri og Guangdong í suðaustri; við sjálfstjórnarsvæðið Guangxi í suðvestri; og af héraðinu Guizhou og Chongqing borghéruðunum í vestri. Nafnið Hunan er myndað af kínversku orðunum hu („vatn“) og nan („suður“), sem þýðir landið sunnan við Dongting vatn í norðausturhluta héraðsins. Höfuðborg Hunan og stærsta borgin er Changsha við Xiang fljót. Borgin er mikilvæg miðstöð viðskipta, framleiðslu og flutninga. Héraðið nær til 210.000 ferkílómetra. Íbúar voru árið 2014 um 67 milljónir.

Þrjár stærstu borgir héraðsins, Changsha, Xiangtan og Zhuzhou, liggja þétt saman á mótum vega og járnbrauta og árflutninga meðfram Xiang fljóti. Aðrar stórar borgir eru Hengyang sem er efnahags- og fjarskiptamiðstöð í suðurhluta Hunan, og Changde, markaðssetur vatnasvæðisins Yuan fljóts.

Bílnúmeraskilti fyrir ökutæki frá Hunan héraði eru merkt Xiang (湘) eftir Xiang ánni, sem liggur frá suðri til norðurs um héraðið og er hluti af stærsta frárennsliskerfi þess.

Landsvæði Hunan komst fyrst undir stjórn Kínverja um 350 f.Kr. þegar það varð hluti af Chu-ríki. Hunan var fæðingarstaður kommúnistans Maó Zedong sem varð leiðtogi Alþýðulýðveldisins Kína.

Í Hunan búa nokkur þjóðarbrot, þar á meðal Tujia og Hmong (Miao), ásamt Han Kínverjum, sem eru meirihluti íbúanna.

Þrátt fyrir að námuvinnsla og iðnaður hafi verið þróuð allt frá árinu 1949 er efnahagur Hunan áfram að mestu landbúnaður. Ekkert hérað Kína framleiðir meira af hrísgrjónum. Mest af ræktarlandi Hunan er ræktað með nútímatækni, þar á meðal vélrænni áveitu og áburðargjöf. Flest býli eru þó lítil og vélvæðing hefur einskorðast við notkun einfaldra véla og tækja.
Gary John Martin

Gary John Martin (fæddur 10. október árið 1990) er enskur knattspyrnumaður sem leikur með sem sóknarmaður. Auk Englands og Íslands hefur hann spilað í Noregi, Danmörku og Ungverjalandi.

Titlar.

ÍA

KR
Grimsby Town F.C.

Grimsby Town F.C. enskt Knattspyrnufélag með aðsetur í Grimsby, Félagið var stofnað árið árið 1878.
PFC Ludogorets Razgrad

PFC Ludogorets Razgrad er búlgarskt knattspyrnufélag með aðsetur í Razgrad. Félagið hefur unnið deildina alls tíu sinnum og oft tekið þátt í evrópukeppnum. Árið 2019 slóu þeir Val út í Evrópukeppni félagsliða samtals 5-1 í tveimur leikjum.
Kosningar í Bandaríkjunum 2019

Kosningar í Bandaríkjunum fóru fram þann 5. nóvember árið 2019.
Kosningar í Bandaríkjunum 2000

Kosningar í Bandaríkjunum fóru fram þann 7. nóvember árið 2000.
Jamie Carragher

James Lee Duncan Carragher (fæddur 28. janúar árið 1978) er fyrrum enskur knattspyrnumaður. „"Carra" eins og hann er kallaður var áður varnarmaður hjá Liverpool en eftir tímabilið 12/13 valdi hann að leggja skóna á hilluna. Hann spilaði með Englandi og þreytti frumraun sína gegn Hollandi í ágúst árið 2001.

Þrátt fyrir að Carra hafi alist upp sem Everton stuðningsmaður, þá fékk leikstíll hans á vellinum sem og eðli hans og atvinnumennska og dugnaður, aðdáendur Liverpool til að elska hann sem einn af bestu leikmönnum Liverpool allra tíma. Stuðningsmenn Liverpool syngja reglulega „"We All Dream Of A Team Of Carraghers" við lag Bítlanna „"Yellow Submarine" á heimavelli og útileikjum.
Bombus sylvarum

Bombus sylvarum er tegund af humlum, finnst víða í Evrópu.

Lýsing.

Hún er yfirleitt ljósgul með svörtum röndum. Dökkt eða svart afbrigði getur verið staðbundið algengara. Tungan er löng.

Drottningar eru 16-18 mm langar (29-32 mm vænghaf), þernur eru 10-15 mm (21-27 mm vænghaf) og druntar eru 12-14 mm (23-26 mm).
Tilburg-háskóli

Tilburg-háskóli er almenningsháskóli sem sérhæfir sig í félagsvísindum, hagfræði, lögfræði, viðskiptafræði, guðfræði og hugvísindum. Hann er í Tilburg, í syðri hluta Hollands.

Tilburg er með rúmlega 17.400 nemendur, þar af eru 18 prósent sem eru alþjóðlegir nemendur. Þessi prósenta hefur hækkað stöðugt á undanförnum árum. Tilburg býður bæði upp á kennslu á hollensku og ensku. 2019 voru 48 af 71 námsgráðu kenndar á ensku. Tilburg verðlaunar árlega 120 PhD nema árlega.

Saga.

Tilburg var stofnaður 1927 sem Roomsch Katholieke Handelshoogeschool (Kaþólski rómverski viðskiptaháskólinn) og var staðsettur í syðri, kaþólska hluta Hollands. Hann breytti um nafn 1938 og kenndi þá sig við hagfræði. 1963 breytti hann aftur um nafn og kallaðist þá kaþólski háskólinn í Tilburg og síðar í kaþólska háskólann Brabant. Að endingu hætti skólinn að tengja sig við kaþólsku, en enn er litið á hann sem kaþólskan skóla.
The Moonstone

The Moonstone er glæpasaga frá 1868 sem er talin ein fyrsta leynilögreglusagan. Höfundur sögunnar er Wilkie Collins. Sagan er skrifuð í tímaröð í bréfaformi (e. epistolary novel). Collins bjó söguna út til flutnings á leiksviði 1877.
Dele Alli

Bamidele "Dele" Jermaine Alli (fæddur 11. apríl 1996) er enskur knattspyrnumaður sem spilar með Everton og enska landsliðinu.
Bombus sylvestris

Bombus sylvestris er tegund af humlum, sem finnst víða í Evrópu.

Hún sníkir á B. jonellus "(Móhumla)" og "B. pratorum".

Drottningar eru um 15 mm langar. Druntarnir eru um 14mm langir. Tungan er stutt.
Mertensia

Bláliljur (fræðiheiti: "Mertensia maritima") eru fjölærar jurtir sem vaxa í Evrópu og Norður-Ameríku. Blómin eru yfirleitt lítil, blá og bjöllulaga. Allt að 150 tegundir hafa verið taldar í tegundinni, en almennt eru þær taldar á milli 45 til 62. Margar tegundirnar eru ill aðgreinanlegar og fjöldi tegunda eru einlendar á litlum svæðum í Klettafjöllunum.

Á Íslandi finnst ein tegund villt: blálilja í fjörum allt í kringum landið. Nokkrar aðrar eru ræktaðar í görðum.
Illþurrka

Illþurrka er varða sem er staðsett á milli Skarðs og Búðardals á Skarðsströnd.

Í þjóðsögum og munnmælum er talin vera þar dysjuð norn eður heiðin vond kona.

Rithöfundurinn Bergsveinn Birgisson telur að þetta sé gröf eiginkonu Geirmundar heljarskinns landnámsmanns og nefnir það í bók sinni „Leitinni að svarta víkingnum“. Konan sé ættuð frá , norðvestur Síberíu, og „Illþurrka“ geti verið nálgun á nafni konunnar.
Lotblálilja

Lotblálilja (fræðiheiti: "Mertensia virginica") er fjölær jurt sem er ættuð frá austurhluta N-Ameríku. Hún verður 60 sm há. Blöðin lensu- til egglaga með oddi og stundum lítið eitt hærð. Blómin eru bjöllulaga og yfirleitt blá. Hún er nokkuð notuð sem garðplanta erlendis.
Veggmynd

Veggmynd er hvers konar listaverk sem er málað beint á vegg, loft eða annað varanlegt yfirborð eða fest á annan hátt. Einkenni veggmyndar eru að byggingarhlutar í tilteknu rými eru felld inn í myndverkið. Stundum eru veggmálverk máluð á risastóran striga og síðan fest við vegginn.
Giljaskóli

Giljaskóli er grunnskóli á Akureyri. Giljaskóli var stofnaður árið 1995 í leikskólanum Kiðagili, en þá voru eingöngu börn úr 1. og 2. bekk í skólanum. Árið 1998 var skólinn fluttur í nýtt húsnæði. Í skólanum eru um 400 börn.
Stefan Effenberg

(fæddur 2. ágúst 1968) er þýskur fyrrverandi knattspyrnumaður. Stefan spilaði meðal annars fyrir FC Bayern München, Fiorentina, VfL Wolfsburg og Al-Arabi.

Titlar.

Bundesliga

DFB-Pokal

Meistaradeild Evrópu

HM Félagsliða